Oficialusis leidinys L 076 , 06/04/1970 p. 0025 - 0026

specialusis leidimas suomių kalba: skyrius 13 tomas 1 p. 0137

specialusis leidimas danų kalba: serija I skyrius 1970(I) p. 0172

specialusis leidimas švedų kalba: skyrius 13 tomas 1 p. 0137

specialusis leidimas anglų kalba: serija I skyrius 1970(I) p. 0194 - 0195

specialusis leidimas graikų k.: skyrius 13 tomas 1 p. 0091

specialusis leidimas ispanų kalba: skyrius 13 tomas 1 p. 0219

specialusis leidimas portugalų kalba skyrius 13 tomas 1 p. 0219



Tarybos direktyva 1970 m. kovo 20 d. dėl valstybių narių įstatymų, susijusių su motorinių transporto priemonių ir jų priekabų galinio registracinio numerio ženklo tvirtinimo vieta ir to ženklo tvirtinimu, suderinimo (70/222/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 100 straipsnį, atsižvelgdama į Komisijos pasiūlymą, kadangi techniniai reikalavimai, kuriuos transporto priemonės turi atitikti pagal nacionalinės teisės aktus, inter alia, siejasi su galinio registracinio numerio ženklo tvirtinimo vieta ir to ženklo tvirtinimu; kadangi šie reikalavimai pavienėse valstybėse narėse skiriasi; kadangi dėl to būtina, kad visos valstybės narės arba papildytų, arba vietoje galiojančių jose nuostatų priimtų vienodus reikalavimus, ypač norint suteikti galimybę, kad EEB tipo patvirtinimo tvarka, kuri buvo 1970 m. vasario 6 d. Tarybos direktyvos dėl valstybių narių teisės aktų, reglamentuojančių transporto priemonių ir jų priekabų tipo patvirtinimą, suderinimo [1] objektas, galėtų būti taikoma kiekvienam transporto priemonės tipui, PRIĖMĖ ŠIĄ DIREKTYVĄ: 1 straipsnis Šioje direktyvoje "transporto priemonė" – tai kiekviena keliuose naudoti skirta motorinė transporto priemonė su kėbulu arba be jo, kuri turi bent keturis ratus ir kurios didžiausias projektinis greitis viršija 25 km/h, bei jos priekabos, išskyrus bėgiais važiuojančias transporto priemones, žemės ūkio traktorius ir mašinas bei viešųjų darbų transporto priemones. 2 straipsnis Nė viena valstybė narė negali atsisakyti transporto priemonei suteikti EEB tipo patvirtinimą arba nacionalinį tipo patvirtinimą dėl priežasčių, susijusių su galinio registracinio numerio ženklo tvirtinimo vieta arba to ženklo tvirtinimu, jeigu ta vieta ir ženklo tvirtinimo būdas atitinka šios direktyvos priede nurodytus reikalavimus. 3 straipsnis Būtini pakeitimai, kad priedo reikalavimai būtų sutvarkyti taip, jog būtų atsižvelgta į technikos pažangą, priimami laikantis 1970 m. vasario 6 d. Tarybos direktyvos dėl motorinių transporto priemonių ir jų priekabų tipo patvirtinimo 13 straipsnyje numatytos tvarkos. 4 straipsnis 1. Valstybės narės per 18 mėnesių nuo pranešimo apie šią direktyvą dienos priima nuostatas, kuriomis nustato būtinus reikalavimus, kad įgyvendintų šią direktyvą, ir nedelsdamos apie tai praneša Komisijai. 2. Valstybės narės užtikrina, kad šios direktyvos taikymo srityje jų priimtų pagrindinių nacionalinės teisės aktų tekstai būtų perduoti Komisijai. 5 straipsnis Ši direktyva yra skirta valstybėms narėms. Priimta Briuselyje, 1970 m. kovo 20 d. Tarybos vardu Pirmininkas P. Harmel [1] OL L 42, 1970 02 23, p. 1 -------------------------------------------------- PRIEDAS 1. GALINIO REGISTRACINIO NUMERIO ŽENKLO TVIRTINIMO VIETOS FORMA IR MATMENYS Numerio ženklo tvirtinimo vieta – tai lygus arba iš esmės beveik lygus tokių mažiausių matmenų keturkampio formos paviršius: arba | plotis 520 milimetrų | aukštis 120 milimetrų | arba | plotis 340 milimetrų | aukštis 240 milimetrų | 2. NUMERIO ŽENKLO TVIRTINIMO VIETOS PADĖTIS IR TO ŽENKLO TVIRTINIMAS Numerio ženklo tvirtinimo vieta yra tokia, kad tinkamai pritvirtinus ženklą, jo charakteristikos būtų tokios: 2.1. Numerio ženklo padėtis atsižvelgiant į išilginę transporto priemonės ašį Vidurinis numerio ženklo taškas išilginei transporto priemonės simetrijos plokštumai negali būti iš dešinės. Kairysis numerio ženklo kraštas vertikaliai plokštumai, kuri yra lygiagreti išilginei simetrijos plokštumai ir kuri kerta kraštutinį transporto priemonės tašką, negali būti iš kairės. 2.2. Numerio ženklo padėtis atsižvelgiant į išilginę transporto priemonės simetrijos plokštumą Numerio ženklas yra statmenas arba iš esmės statmenas išilginei transporto priemonės simetrijos plokštumai. 2.3. Numerio ženklo padėtis atsižvelgiant į vertikalią plokštumą Numerio ženklas yra vertikalus, tačiau leidžiama 50 paklaida. Kai to reikalauja transporto priemonės forma, numerio ženklas su vertikale gali: 2.3.1. sudaryti ne didesnį kaip 300 kampą, kai numerio ženklo tvirtinimo paviršius nukreiptas į viršų, jeigu to ženklo viršutinis kraštas yra ne didesniame kaip 1,20 m aukštyje virš žemės; 2.3.2 sudaryti ne didesnį kaip 150 kampą, kai numerio ženklo tvirtinimo paviršius nukreiptas į apačią, jeigu to ženklo viršutinis kraštas yra didesniame kaip 1,20 m aukštyje virš žemės. 2.4. Numerio ženklo aukštis virš žemės Apatinis numerio ženklo kraštas yra ne mažesniame kaip 0,30 m aukštyje virš žemės; viršutinis numerio ženklo kraštas yra ne didesniame kaip 1,20 m aukštyje virš žemės. Jeigu praktiškai nėra įmanoma laikytis pastarosios nuostatos, tas numerio ženklo aukštis virš žemės gali būti didesnis kaip 1,20 m, tačiau tuo atveju atsižvelgiant į transporto priemonės konstrukcijos ypatybes tas aukštis virš žemės nuo nustatytojo turi skirtis kuo mažiau ir jokiu būdu negali būti didesnis kaip 2 m. 2.5. Matomumui taikomi geometrijos reikalavimai, Numerio ženklas yra matomas be jokių erdvės apribojimų ir ta erdvė yra apibrėžta tokiomis keturiomis plokštumomis, t. y. du šoninius numerio ženklo kraštus liečiančiomis dviem vertikaliomis plokštumomis, kurios su išilgine vidurine transporto priemonės ašimi sudaro į išorę išmatuotą 300 kampą; viršutinį numerio ženklo kraštą liečiančia plokštuma, kuri su horizontale sudaro į viršų išmatuotą 150 kampą; apatinį numerio ženklo kraštą liečiančia horizontalia plokštuma (tačiau, jeigu numerio ženklo viršutinio krašto aukštis virš žemės yra didesnis kaip 1,20 m, pastaroji plokštuma su horizontale sudaro į apačią nukreiptą 150 kampą). 2.6. Numerio ženklo aukščio virš žemės nustatymas 2.3, 2.4 ir 2.5 punktuose nurodyti aukščiai matuojami nepakrautai transporto priemonei. --------------------------------------------------